Rezidenții unui cămin de bătrâni sunt în general persoane în vârstă sau cu disabilități, aflate în incapacitate de a se îngriji singure și/sau care nu doresc să ducă o viață independentă. Aceste persoane pot să devină rezidenții căminului de bătrâni doar printr-un act de voință. Cu titlu de excepție, o persoană poate fi internată prin procedura de internare nevoluntara numai dacă un medic psihiatru abilitat hotărăște că persoana suferă de o tulburare psihică și consideră că procedura este necesară în interesul acesteia.